गाजियाबाद : प्राइवेट हॉस्पिटल में महिला के साथ रेप  
एक दलित महिला के साथ रेप करने वाले एक निजी अस्पताल के चिकित्सा सहायक को गिरफ्तार कर 14 दिन की न्यायिक हिरासत में भेज दिया गया है।
गाजियाबाद जिले में एक दलित महिला के साथ कथित तौर पर बलात्कार करने वाले एक निजी अस्पताल के चिकित्सा सहायक को गिरफ्तार कर 14 दिन की न्यायिक हिरासत में भेज दिया गया है।  पुलिस ने शनिवार को बताया कि हापुड़ जिले के एक निजी अस्पताल में सलीम मोहम्मद ने 22 वर्षीय एक महिला के साथ गुरुवार को बलात्कार किया। उस महिला के बच्चे का उस अस्पताल में इलाज चल रहा था।  सलीम को शुक्रवार रात गिरफ्तार कर लिया गया और उसे 14 दिन की न्यायिक हिरासत में भेज दिया गया। अस्पताल के प्रशासक आरबी भारद्वाज ने बताया कि अभियुक्त को नौकरी से बर्खास्त कर दिया गया है।